Sofiadalen

Sofiadalen (bulgarsk: Софийска котловина, Sofijska kotlovina, eller Софийско поле, Sofijsko pole) er en dal sentralt i det vestlige Bulgaria, oppkalt etter hovedstaden Sofia som ligger i dalen. Den ligger mellom Balkanfjellene i nordøst, fjellene Viskjar, Ljulin, Vitosja og Lozenska planina i sørvest, Vakarel i sørøst og de lave Slivnitsahøydene i nordvest. 

Etter at dalbunnen ble dannet ble elven Iskăr blokkert og hele dalen ble en innsjø, som dannet det sand- og leiraktige  jordsmonnet som nå dekker det meste av dalen. Innsjøen forsvant da elven gravde seg gjennom Balkanfjellene og dannet Iskărjuvet. 

Sofiadalen har mange mineralkilder, som Gorna Banja, Pantsjarevo og Bankja. Disse kildene og den seismiske aktiviteten kommer som resultat av forkastningen i dalen. 
800px|thumb|center|Utsikt over Sofia og Sofiadalen fra Vitosja. Man kan se Balkanfjellene i horisonten; Iskărjuvet er midten av bildet.

Kategori:Bulgarias geografi
Kategori:Sofia